**MASURI**

**M 1 Sprijin pentru acţiuni de informare si formare (2 Submasuri : M1.1/1C- Sprijin pentru acțiuni de formare profesională și de dobândire de competențe si M1.2/1C- Sprijin pentru activități demonstrative și acțiuni de informare );**

**M 2/6A Ajustarea şi modernizarea activităţilor agricole, factor de creştere economică şi socială a teritoriului;**

**M 3/6A Suport în dezvoltarea echilibrată a teritoriului prin activităţi non-agricole;**

**M 4/6B Suport în dezvoltarea serviciilor locale de bază.**

**STRATEGIE**

Obiective generale:

* Valorificarea potenţialului agricol de care dispune teritoriul acoperit de parteneriat
* Dezvoltarea turismului prin valorificarea potenţialului natural şi cultural al teritoriului
* Dezvoltarea şi promovarea acţiunilor de inovare socio-culturală şi educaţională având ca scop incluziunea socială şi reducerea sărăciei
* Promovarea activităţilor non-agricole şi dezvoltarea economică a teritoriului
* Dezvoltarea calităţii resursei umane şi a competitivităţii prin transfer de cunoştinţe şi sprijinirea programelor de formare

Obiective specifice:

* Creşterea competitivităţii sectorului agricol printr-o mai bună utilizare a resursei umane şi a mijloacelor de producţie
* Dezvoltarea activităţii de procesare agro-alimentară pe baze inovative şi competitive prin infiinţarea şi creşterea performanţei generale a întreprinderilor de resort
* Promovarea şi diversificarea activităţilor economice non-agricole prin colaborare şi parteneriate între producători şi adaptarea producţiei la cerinţele consumatorilor
* Creşterea atractivităţii spaţiului rural prin dezvoltarea activităţilor de turism alternativ şi turism de suport pentru turismul litoral
* Dezvoltarea durabilă a teritoriului prin dezvoltare economică performantă, protejarea moştenirii culturale şi naturale
* Creşterea ocupării prin acţiuni de informare, formare şi transfer de cunoştinţe inovative
* Imbunătăţirea condiţiilor de viaţă pentru populaţie prin asigurarea accesului la serviciile de bază, dezvoltarea infrastructurii sociale, crearea de noi locuri de muncă şi conectarea la resursele comunităţii şi ale parteneriatului
* Valorificarea oportunităţilor prin participarea parteneriatului la acţiuni de cooperare.

Prioritati :

■ Încurajarea transferului de cunoștințe și a inovării în agricultură, în silvicultură și în zonele rurale

■ Promovarea incluziunii sociale, reducerea sărăciei şi dezvoltare economică în zonele rurale

Analiza SWOT

Analiza SWOT a teritoriului a fost realizată pe baza rezultatelor analizei – diagnostic, în cadrul unui proces participativ, în cadrul căruia reprezentanţii factorilor de decizie din localităţile partenere au analizat punctele tari, punctele slabe, oportunităţile şi riscurile de dezvoltare, pe cele patru domenii de investigaţie: teritoriul, populaţia, activităţile economice şi organizarea socială şi instituţională.

* 1. **Teritoriul (caracteristici geografice, izolare, deservire, infrastructură, centre de interes, patrimoniu, cultură, mediu înconjurător)**

|  |  |
| --- | --- |
| **PUNCTE TARI** | **PUNCTE SLABE** |
| * Poziţionare geografică strategică * Amplasare pe autostradă * Zonă riverană canalului Dunare – Marea Neagră * Situri arheologice, rezervaţii naturale, lacuri * Drumuri judeţene asfaltate * Alimentare cu apă * Calitatea solului propice activităţilor agricole * Grad ridicat de acoperire cu reţele de telecomunicaţii * Nivel scăzut al poluării * Conştientizarea locuitorilor privind problemele de mediu | * Drumuri de exploatare şi drumuri comunale de calitate proastă * Insuficienţa reţelei de canalizare * Terenul agricol fărămiţat ca proprietate * Un grad încă redus de valorificare a resurselor regenerabile (energie solară, biomasă şi eoliană) * Creşterea traficului auto, în special în perioada sezonului estival * Dotări insuficiente în ceea ce priveşte monitorizarea şi analiza factorilor de mediu * Zone insuficiente de depozitare a deşeurilor menajere şi industriale care să corespundă standardelor europene |

|  |  |
| --- | --- |
| **OPORTUNITĂŢI** | **RISCURI** |
| * Teren necontaminat chimic – viabil pentru agricultură bio şi activităţi agricole în general * Existenţa unor arii ecologice protejate (oportunităţi pentru turism ecologic) * Apartenenţa la Zona Metropolitană Constanţa (Polul de Creştere Constanţa) * Apropierea de marile centre urbane (Constanţa) * Apropierea de zona litorală a Mării Negre * Interes crescut la nivel internaţional pentru conservarea biodiversităţii * Management integrat de gestionare al deşeurilor | * Riscuri asociate climei (deşertificare, risc de inundaţii) * Tendinţă de uzură a drumurilor locale şi lipsa resurselor pentru întreţinere * Alocarea fondurilor publice pentru dezvoltarea infrastructurii pe criterii arbitrare sau de apartenenţă politică * Politici permisive în domeniul amenajării teritoriului, care permit construcţia de imobile şi de obiective economice, fără a exista un plan unitar de dezvoltare şi fără a se avea în vedere aspectele de mediu, cele arhitectonice sau posibilitatea de a avea acces la serviciile publice |

* 1. **Populaţia (demografie, populaţie activă, nivel de instruire, cunoştinţe şi competenţe specifice teritoriului)**

|  |  |
| --- | --- |
| **PUNCTE TARI** | **PUNCTE SLABE** |
| * Populaţie în creştere, natalitate mare, spor pozitiv * Grad ridicat de cuprindere în învăţământul gimnazial * Populaţie absolventă a învăţământului gimnazial * Existenţa a două unităţi liceale, la Cumpăna şi Poarta Albă * Spaţiu multietnic unic în ţară şi lipsa conflictelor inter-etnice | * Forţă de muncă specializată cu precădere în agricultură şi turism * Sezonalitatea activităţilor din turism * Slaba mobilitate a forţei de muncă * Populaţie rromă nedeclarată (cu consecinţe asupra accesării programelor de finanţare specifice) * Nevalorificarea învăţământului vocaţional * Finalizarea scăzută a programelor de formare cu angajarea absolvenţilor * Procentul scăzut al persoanelor cu pregătire superioară, comparativ cu indicatorul similar din Uniunea Europeană * Lipsă de interes / iniţiativă în programe pentru IMM/ fermieri etc. * Lipsa educaţiei în domeniul sanitar * Capacitate slabă de adaptare a agenţilor economici la cerinţele pieţei |

|  |  |
| --- | --- |
| **OPORTUNITĂŢI** | **RISCURI** |
| * Potenţial de valorificare a infrastructurii în vederea înfiinţării de şcoli de arte şi meserii * Centre de formare profesională în apropiere * AJOFM – furnizor de măsuri de stimulare a formării şi ocupării forţei de muncă * Informatizarea procesului educaţional în învăţământul secundar | * Scăderea nivelului de cunoştinte şi competenţe în domenii legate de agricultura modernă prin migraţia populaţiei calificate * Scăderea forţei de muncă prin migraţia populaţiei active * Îmbătrânirea populaţiei |

* 1. **Activităţi economice (primar, secundar, terţiar, servicii, turism)**

|  |  |
| --- | --- |
| **PUNCTE TARI** | **PUNCTE SLABE** |
| * Structura economică diversificată, în special în domeniul agriculturii, turismului şi servicii * Sector terţiar în dezvoltare * Potenţial agricol considerabil * Şomaj mai scăzut decât în restul judeţului * Infrastructura turistică în apropiere * Staţiune de cercetare-dezvoltare pentru pomicultura Valu lui Traian * Practicare în regiune a agriculturii Bio | * Fărâmiţarea proprietăţilor agricole şi existenţa unei agriculturi de subzistenţă (doar activităţi productive, fără prelucrare) * Lipsa procedurilor de management în activităţile agricole * Slaba înzestrare a producătorilor cu mijloace de producţie (maşini şi echipamente performante) * Slaba dezvoltare a sectorului de producţie şi a sectorului IMM * Capacitate slabă de adaptare a agenţilor economici la cerinţele pieţei * Lipsa infrastructurii de irigaţii |

|  |  |
| --- | --- |
| **OPORTUNITĂŢI** | **RISCURI** |
| * Potenţial de terenuri pentru activităţi agricole, culturi bio, legumicultură, piscicultură, pentru energie verde (solară şi eoliană) * Creşterea cererii consumatorilor pentru produse ecologice stimulând astfel îmbunătăţirea ofertei acestora * Potenţial turistic (agroturism, piscicol, de vânătoare) * Resurse de apă pentru irigaţii | * Creşterea şomajului * Competiţia cu alte regiuni şi în UE * Competiţia cu municipiile Constanţa şi Medgidia în amplasarea investiţiilor * Majorarea costurilor salariale |

**1.4. Organizarea socială şi instituţională (activităţi asociative, ONG, organizare instituţională)**

|  |  |
| --- | --- |
| **PUNCTE TARI** | **PUNCTE SLABE** |
| * Bun management în administraţia publică locală * Existenţa unor structuri asociative - Construcţii asociative pentru gestionarea deşeurilor (ADI la nivel de judeţ), pentru alimentare cu apă, dezvoltare rurală (3 comune) etc. * Strategii de dezvoltare existente la nivel de regiune, Pol de creştere, judeţ, municipiu şi la nivel de comună * Experienţă anterioară în derularea de proiecte cu finanţare internaţională | * Nivel scăzut al calităţii vieţii şi al confortului populaţiei * Slaba dezvoltare a culturii şi implicării civice * Bugete locale mici, care nu pot susţine investiţii şi proiecte de dezvoltare * Implicarea ONG-urilor din zona rurală este dependentă de existenţa fondurilor în domeniu. |

|  |  |
| --- | --- |
| **OPORTUNITĂŢI** | **RISCURI** |
| * Operaţionalizarea GAL * Parteneriate GAL cu alte structuri similare din tară * Cooperarea transfrontalieră * Existenţa în apropiere a unui Centru universitar cu tradiţie, aflat în plină dezvoltare | * Participarea redusă a actorilor locali la programele de cooperare * Neimplicarea cetăţenilor în acţiuni de voluntariat în interesul comunităţii locale |

PROCEDURA DE EVALUARE SI SELECTIE A PROIECTELOR DEPUSE IN CADRUL SDL

# Procedura conține detalii privind lansarea apelurilor de selecție a proiectelor, înregistrarea proiectelor depuse de aplicanți, modul de evaluare și selecție, criterii generale de eligibilitate și evaluare, elemente de informare și transparență procedurală, comunicarea cu beneficiarii etc.

1. Lansarea apelurilor de selecție a proiectelor

Pentru această activitate, GAL va lua toate măsurile necesare în vederea asigurării transparenței prin informarea posibililor aplicanți prin toate mijloacele și canalele de informare avute la dipoziție (mass media, site propriu, site-urile partenerilor etc.).

Apelurile de selecție se lansează cu cel puțin 30 de zile înaintea termenului-limită de depunere a proiectelor pentru asigurarea timpului necesar realizării aplicației.

Apelul de lansare va cuprinde cel puțin următoarele informații:

* Data lansării apelului
* Data-limită de depunere a aplicațiilor
* Locul și intervalul orar în care se depun aplicațiile
* Suma disponibilă
* Măsura lansată prin apel
* Formularistica necesară și modalitatea de depunere (fizic, electronic etc.)
* Procedura de selecție (descrierea criteriilor de selecție, pragurile minime etc.)
* Data anunțării rezultatelor
* Modalitatea de anunțare a rezultatelor selecției (anunțarea aplicanților, publicarea Raportului de Selecție etc.)
* Modalitatea și locul depunerii contestațiilor.

1. Eligibilitatea și selecția proiectelor depuse

Toate proiectele depuse de către aplicanți în termenul stabilit prin apel, însoțite de scrisoarea de înaintare vor fi consemnate în Registrul proiectelor depuse.

După data-limită de depunere, toate proiectele înregistrate vor fi verificate din punctul de vedere al conformității (verificare administrativă). Această etapă este eliminatorie. Proiectele care au trecut de verificarea administrativă vor fi evaluate calitativ. Evaluarea se va face conform criteriilor aprobate de Adunarea Generală și comunicată beneficiarilor. Criteriile de evaluare calitativă vor avea în vedere atât relevanța proiectelor pentru atingerea priorităților și obiectivelor GAL, precum și impactul socio-economic al acestora pentru populația reprezentată de GAL. Se va acorda punctaj de la 1 la 100, iar propunerea de finanțare se va face în ordinea descrescătoare a punctajului obţinut de proiecte. Adunarea Generală va stabili în cadrul procedurii un prag minim de la care se pot finanța proiectele.

Selecţia proiectelor se va face prin aplicarea regulii de „dublu cvorum”, respectiv pentru validarea voturilor, este necesar ca în momentul selecţiei să fie prezenţi cel puţin 50% din membrii Comitetului de Selecţie, din care peste 50% să fie din mediul privat şi societate civilă.

În cazul în care unul dintre proiectele depuse pentru selecție aparține unuia dintre membrii comitetului de selecție, persoana/organizația în cauză nu va avea drept de vot și nu va participa la întâlnirea comitetului de selcție. În orice situație se va respecta procentul de peste 50% în favoarea partenerilor privaţi şi a societății civile.

1. Elaborarea Raportului de selecție

După finalizarea procesului de evaluare și selecție, Comitetul de Selecție va realiza un Raport de selecție intermediar, care va conține proiectele depuse, retrase, neeligibile, eligibile neselectate, eligibile selectate, valoarea acestora, numele aplicanților și punctajul obținut. În baza acestui raport, publicat pe site-ul GAL, vor fi comunicate rezultatele selecției către aplicanți.

Tabel cu componenţa Comitetului de Selecție

|  |  |  |
| --- | --- | --- |
| PARTENERI PUBLICI % | | |
| Partener | Funcția în CS | Tip/Observații |
| Primăria Cumpăna | Președinte |  |
| Primăria Poarta Albă | Vicepreședinte |  |
| Primăria Valu lui Traian | Membru evaluare și selecție |  |
| PARTENERI PRIVAȚI % | | |
| Partener | Funcția în CS | Tip/Observații |
| SC Agricola Raistar SRL | Membru evaluare și selecție |  |
| SC EMI Interagro SRL | Membru evaluare și selecție |  |
| SC Simela Trans SRL | Membru evaluare și selecție |  |
| SOCIETATE CIVILĂ % | | |
| Partener | Funcția în CS |  |
| Asociația pentru Dezvoltare Comunitară | Membru evaluare şi selecţie |  |

# 

PLANUL DE FINANTARE

Componenta A a planului de finanţare se închide pe o suma totală de 767.343 Euro, ce include şi valoarea de 92.089 Euro aferentă costurilor de funcţionare şi animare, în limita plafonului maximal de 20 de puncte procentuale.

